Diari Oficial de la Generalitat Valenciana


Sumari del DOGV 555, del 27-03-1987 (1987/808442)

ORDRE de 3 de març de 1987, de la Conselleria d'Agricultura i Pesca, per la qual s'estableixen ajudes per a obres i serveis d'infrastructura agrària als municipis de la Comunitat Valenciana.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/03/03/(5)/dof/vci/html**

### Dades del document

Número de DOGV
:   555

Data del DOGV
:   27-03-1987

Secció del DOGV
:   DISPOSICIONS GENERALS

Número del document
:   1987/808442


Data del document
:   03-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 de març de 1987, de la Conselleria d'Agricultura i Pesca, per la qual s'estableixen ajudes per a obres i serveis d'infraestructura agrària als municipis de la Comunitat Valenciana.  
La manca d'infrastructures i serveis adequats als nuclis agraris, fa necessària l'articulació d'instruments dinàmics que possibiliten les solucions tècniques corresponents, de forma que s'aconseguesquen els objectius pretesos tot cobrint les susdites manques. D'altra banda, la dinàmica de les grans actuacions en curs de realització, pot haver deixat oblidades petites i determinades obres necessàries per al benestar rural, l'execució de les quals pot ser encomanada directament als Ens Locals amb l'habilitació de la línia de subvenció corresponent que n'atenga l'enllestiment, de manera que es facilite la necessària coordinació entre l'Administració Local i l?Autonòmica Agrària.   
La dotació d'aquesta línia de subvenció possibilitarà, sens dubte, en alguns casos, l'equipament necessari i desitjable i, en d'altres, l'enllestiment de les obres grans en curs.   
En atenció d'aquests motius i en ús de les facultats que tinc atribuïdes,   
ORDENE:  
Article primer  
Per tal d'atendre les demandes d'infrastructures i equipament agrari, per part dels Ajuntaments i les Mancomunitats de Municipis, en relació a l'execució de les obres corresponents, aquestes podran ser subvencionades per la Conselleria d'Agricultura i Pesca, dins de les seues consignacions pressupostàries i d'acord amb el que estableix la present Ordre.   
Article segon  
Les obres i els serveis subvencionables seran aquelles que beneficien de forma general la població de cada Municipi o territori de la Mancomunitat i que tinguen caràcter rural. Entre aquelles quedaran contemplades les següents: reparacions menors de camins agrícoles, camins d'entroncament entre d'altres preexistents i d'accés a nuclis de població, millora de sanejament de terres, plantacions lineals en camins, sèquies i desguassos, millora de recs, sèquies d'entroncament, i aquelles altres que, tot beneficiant les condicions socials dels habitants del Municipi o territori de la Mancomunitat, una vegada executades aconseguesquen d'augmentar el benestar de les susdites poblacions.   
Article tercer  
La inversió màxima subvencionable serà de 15 milions de pessetes per cada obra. Amb aquest efecte els Ajuntaments i les Mancomunitats interessades hauran de sol·licitar de la Conselleria d?Agricultura i Pesca, amb la presentació prèvia dels projectes corresponents o memòries valorades, l'aprovació del pressupost de les susdites obres per tal de concedir la subvenció oportuna.   
Article quart  
Amb les limitacions determinades en l'article primer de la present Ordre, la subvenció a concedir podrà arribar fins al 40% del pressupost aprovat per la Conselleria d'Agricultura i Pesca.   
Article cinquè  
Els pressupostos presentats podran ser corregits, quan els preus unitaris seran diferents als usuals en els projectes d'obres executades per la Conselleria d'Agricultura i Pesca. Aquestes correccions es posaran en coneixement dels Ens Locals peticionaris.   
Article sisé  
Els Ajuntaments i les Mancomunitats interessats hauran de presentar, a les Direccions Territorials de la Conselleria d'Agricultura i Pesca, a partir de la data d'entrada en vigor de la present Ordre, la sol·licitud corresponent, d'acord amb el model que figura com a annex a la present Ordre, i hi adjuntaran els documents que s'hi indiquen.   
Article seté  
Les sol·licituds presentades, acompanyades de l'informe corresponent, seran tramases a la Direcció General de Desenvolupament Agrari, que proposarà al Conseller d'Agricultura i Pesca, si s'escau, l'oportuna aprovació del pressupost i de la subvenció a concedir.   
La susdita aprovació serà comunicada a l'Entitat Local peticionària per tal que puga iniciar les obres preteses.   
Article vuité  
L'Entitat Local peticionària, una vegada finalitzada l'execució de les obres, ho posarà en coneixement de la Direcció Territorial de la Conselleria d'Agricultura i Pesca corresponent, a efecte de practicar la inspecció oportuna i el pagament de la subvenció.   
DISPOSICIONS FINALS  
Primera  
Es faculta la Direcció General de Desenvolupament Agrari perquè puga dictar quantes disposicions siguen necessàries per al desenvolupament de la present Ordre.   
Segona  
La present Ordre entrarà en vigor l'endemà de la publicació en el Diari Oficial de la Generalitat Valenciana   
València, 3 de març de 1987.   
El Conseller d'Agricultura i Pesca,  
LLUIS FONT DE MORA I MONTESINOS  
ANNEX  
SOL·LICITUD D?AJUDA ECONÒMICA I TÈCNICA  
 Mancomunitat de municipis d:   
Titular   
 Ajuntament d:   
NIF Domicili:   
Província: Clau:   
Comarca o Zona: Clau:   
Municipi: Clau:   
Representat per: DNI   
Domiciliat a:   
Coma:   
Classe d?actuació:   
Expedient núm.: Auxili sol·licitat: SUBVENCIO MÀXIMA  
 Certificat de l'Acord de sol·licitud, reflexat en Acta.  
 Certifica t de disponibilitat de terrenys.  
 Memòria Valorada.  
S'hi adjunta Projecte.  
 Certificat del fet que l'autor de la Memòria Valorada o del Projecte, és   
 funcionari o depèn civilment, laboral o administrativa de l'Ens Local.  
 Altres: Especifiqueu-los.  
MILLORES A REALITZAR NUMERO I CLASSE INVERSIÓ  
 D'UNITATS NECESSÀRIA (Pta.)  
   
   
   
   
   
TOTALS  
 A d' de 19   
 Signat:


Còpia Permalink ELI